
RAPORT DE SPECIALITATE
La proiectul de hotărâre  privind aprobarea actului adițional nr. 1 la Contractul de asistență juridică încheiat cu Cabinet de avocat ”Bitiușcă Ioan”
	
Având în vedere prevederile art. 1 alin. 2 lit. b din OUG nr. 26/2012 privind unele măsuri de reducere a cheltuielilor normative, conform căruia : ” În situații temeinic justificate, în care activitățile juridice de consultanță, de aistență și/sau de reprezentare necesare autorităților publice prevăzute la alin. 1 nu se pot sigura de către personalul de specialitate juridică angajat în aceste entități, pot fi achizționate servicii de această natură, în condițiile legii, numai cu aprobarea : b)consiliilor locale, pentru autoritățile și instituțiile publice ale administratției publice locale.”
Având în vedere că în cadrul aparatului de specialitate al primarului comunei Golăiești nu există compartiment juridic, de achiziții publice și nici personal de specialitate juriidcă angajat, iar activitatea sub aspect juridic este complexă și variată, respectiv de consultanță, de asistență, de reprezentare în instanță, de instrumentare a dosarelor, de avizare sau de întocmire a contractelor administrative, de realizare a activității de prevenție și asigurarea consilierii juridice a tuturor compartimentelor din cadrul instituției, de soluționare a dosarelor formulate în baza Legii nr. 18/1991 și de faptul că apar situații care necesită interpretarea prevederilor legale în materie, de către persoane specializate, pentru a evita soluții care să conducă la contestații și ulterior la blocarea unor achiziții publice, 
Având în vedere cele de mai sus și în conformitate cu prevederile art. 136, alin. (10) din O.U.G. nr. 57/2019 privind Codul administrativ, consider că proiectul hotărâre privind aprobarea actului adițional nr. 1 la Contractul de asistență juridică încheiat cu Cabinet de avocat ”Bitiușcă Ioan”  îndeplinește condițiile de necesitate și oportunitate și propun Consiliului Local Golăiești analiza și aprobarea acestuia în forma prezentată.

